Adolph Ochs

Adolph Simon Ochs (født 12. mars 1858 i Cincinnati i Ohio, død 8. april 1935 i Chattanooga i Tennessee) var en amerikansk journalist og aviseier. Han eide avisene Chattanooga Times og fra 1886 The New York Times som han sto som utgiver av 1896-1935. Ochs var både eier og daglig leder av avisen. Han uttalte at "It took no genius to build the Times; just hard work, common sense, self-reliance, and honesty." Ochs' motto var "To Give the News impartially, without fear or favor, regardless of any party, sect or interest involved." Han eide også avisen Philadelphia Public Ledger.

Ochs var også grunnlegger av Southern Associated Press og dets formann fra 1891 til 1894. Fra 1900 til sin død var han en av direktørene for Associated Press.

Adolph Simon Ochs ble født 12. mars 1858 i Cincinnati. Faren Julius Ochs innvandret til USA fra Bayern i 1846. Julius Ochs fungerte dels som lekmannsrabbiner for det lille jødiske samfunnet i Cincinnati. Moren Bertha Levy forlot Heidelberg for å reise til USA i 1848 da hun var 15 år. Han nedstammet fra tyske jødiske innvandrere til USA på 1840-tallet. Familien slo seg ned i Tennessee. Adolph Ochs svigersønn Arthur Hays Sulzberger (gift med Iphigene Ochs) overtok styringen av avisen etter Adolph Ochs. Deres etterkommere er fortsatt utgivere av avisen.Diamond, E. (1995). Behind the Times: Inside the New New York Times. University of Chicago Press.

 Referanser 

 Litteratur 
 Susan E. Tifft; Alex S. Jones: The trust: the private and powerful family behind the New York Times. Boston : Little, Brown, 1999 
 Doris Faber: Printer's Devil to Publisher: Adolph S. Ochs of the New York Times. Publisher: Black Dome Press 1996. ISBN 978-1883-78909-1
 Elmer Davis:History of the New York Times, 1851-1921 Publisher: The New York Times 1921

 Eksterne lenker 




Kategori:Forleggere fra USA
Kategori:Forretningsfolk fra USA
Kategori:Journalister fra USA
Kategori:Personer fra Cincinnati
Kategori:Associated Press
Kategori:The New York Times